

Fajfarjeva 33, 1502 Ljubljana T: 01 369 69 00
 E: mf.unp@gov.si
 www.unp.gov.si

Številka: 06102-18/2024/8

Datum: 29. 7. 2024

ZAPISNIK

o inšpekcijskem nadzoru nad izvajanjem Zakona o javnih financah in predpisov, ki urejajo poslovanje s sredstvi državnega proračuna pri proračunskemu uporabniku

MINISTRSTVO ZA VISOKO ŠOLSTVO, ZNANOST IN INOVACIJE,

Masarykova cesta 16, 1000 Ljubljana

Inšpekcijski nadzor je bil opravljen na podlagi 102. do 104. člena Zakona o javnih financah[[1]](#footnote-1) - ZJF.

Zapisnik je sestavljen v skladu s tretjim odstavkom 102. člena ZJF.

Inšpekcijski nadzor je izvajala ▌, inšpektorica višja svetnica Urada Republike Slovenije za nadzor proračuna, Sektor proračunske inšpekcije, reg. št. izkaznice ▌.

Nadzor je bil opravljen v poslovnih prostorih zavezanca na naslovu Masarykova 16, Ljubljana v dneh 21. 6. 2024 – uvodni sestanek in v poslovnih prostorih Urada Republike Slovenije za nadzor proračuna, Fajfarjeva 33, Ljubljana v času od 15. 7. do 26. 7. 2024, z vmesnimi prekinitvami.

Dokumentacijo in pojasnila v zvezi s predmetom inšpekcijskega nadzora je MVŠZI posredovalo na podlagi zahteve proračunske inšpektorice. V postopku inšpekcijskega nadzora je s strani zavezanca sodelovala ▌.

O ugotovitvah proračunske inšpektorice je bila 29. 7. 2024 obveščena generalna sekretarka MVZI ▌.

I. Osnovni podatki

|  |  |
| --- | --- |
| Naziv zavezanca | Ministrstvo za visoko šolstvo, znanost in inovacije |
| Področje dela zavezanca | Visoko šolstvo, znanstvenoraziskovalne in inovacijske dejavnosti ter tehnološki razvoj |
| Matična št. | 2632543000 |
| Davčna št. | 54707218 |
| Vrsta proračunskega uporabnika | Neposredni proračunski uporabnik |
| Št. proračunskega uporabnika | 33600 |
| Odgovorna oseba | Minister ▌ |

1. Predmet inšpekcijskega nadzora

Predmet inšpekcijskega nadzora je bila poraba proračunskih sredstev oziroma sredstev evropske kohezijske politike, ki so jih prejemniki sredstev prejeli na podlagi javnega razpisa Projektno delo za pridobitev praktičnih izkušenj in znanj študentov v delovnem okolju 2022/2023.

Obdobje nadzora je bilo leto 2023.

Znesek nadziranih sredstev iz državnega proračuna za leto 2023 znaša **2.450.000 EUR**, od tega je Republika Slovenija financirala 20 % sredstev (490.000 EUR) in Evropska unija iz Evropskega socialnega sklada 80% sredstev (1.960.000 EUR).

1. Materialnopravna ureditev nadziranega področja
* Zakon o javnih financah – ZJF (U. l. RS, št. 11/11 – uradno prečiščeno besedilo, 14/13 –popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 –ZDU-10),
* Zakon o izvrševanju proračunov Republike Slovenije za leti 2022 in 2023 – ZIPRS2223 (U. l. RS, št. 187/21, 206/21 – ZDUPŠOP, 129/22, 140/22 – ZSDH-1A in 150/22 –ZIPRS2324),
* Zakon o izvrševanju proračunov Republike Slovenije za leti 2023 in 2024 (ZIPRS2324), Uradni list RS, št. 150/22, 65/23, 76/23 – ZJF-I, 97/23 in 123/23 – ZIPRS2425,
* Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23),
* Zakon o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20-ZIUOPDVE, 57/21 – odl. US, 54/22 – ZUPŠ-1, 100/22 – ZSZUN in 102/23),
* Proračun Republike Slovenije za leto 2023 (Uradni list RS, št. 187/21),
* Resolucija o Nacionalnem programu visokega šolstva 2030 (Uradni list RS, št. 49/22),
* Uredba o javnem financiranju visokošolskih zavodov in drugih zavodov (Uradni list RS, št. 35/17, 24/19, 65/22, 61/23 in 2/24),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Pravilnik o razvojnih nalogah v visokem šolstvu (Uradni list RS, št. 16/18).
1. Opravljene preveritve in ugotovitve

Predmet javnega razpisa (v nadaljevanju JR) Projektno delo za pridobitev praktičnih izkušenj in znanj študentov v delovnem okolju 2022/2023 je bilo sofinanciranje izvedbe projektov, s katerimi se krepi sodelovanje in povezovanje visokošolskega sistema z gospodarstvom ter z negospodarskim in neprofitnim sektorjem v lokalnem/regionalnem okolju. V projektne aktivnosti so bili vključeni študenti pod mentorstvom pedagoških mentorjev, delovnih mentorjev in strokovnih sodelavcev iz lokalnega oziroma regionalnega okolja.

Cilj JR je spodbujanje prožnih oblik učenja za izboljšanje kompetenc, potrebnih za ustvarjanje delovnih mest in omogočanje lažjega prehoda iz izobraževanja v zaposlitev.

JR je bil razdeljen na dva sklopa, in sicer sklop A – izvajanje projektnih aktivnosti visokošolskih zavodov v sodelovanju z gospodarstvom in sklop B – izvajanje projektnih aktivnosti visokošolskih zavodov v sodelovanju z negospodarstvom in neprofitnim sektorjem v lokalnem/regionalnem okolju.

JR je bil objavljen v Uradnem listu RS, št. 89/2022 z 1. 7. 2022 in sprememba javnega razpisa, ki je bila objavljena v Uradnem listu RS, št.96/2022 z 15. 7. 2022.

Sredstva, ki so se razdelila upravičencem, so sredstva evropske kohezijske politike, ki so se izplačala kot sredstva iz proračuna Evropske unije in proračuna Republike Slovenije (slovenska udeležba).

MVZI je imelo za proračunsko leto 2023 v svojem finančnem načrtu zagotovljena razpoložljiva finančna sredstva v višini **2.450.000 EUR**, od tega:

* Za kohezijsko regijo Vzhodna Slovenija **808.500 EUR** na PP 150044 – PN10.1-izboljšanje kompetenc in spodbujanje prožnih oblik učenja -14-20-V-EU v znesku 646.800 EUR (80 %) in na PP 150046 – PN10.1-Izboljšanje kompetenc in spodbujanje prožnih oblik učenja-14-20-V- slovenska udeležba v znesku 161.700 EUR (20%),
* Za kohezijsko regijo Zahodna Slovenija **1.641.500 EUR** na PP 150045 – PN10.1-izboljšanje kompetenc in spodbujanje prožnih oblik učenja -14-20-V-EU v znesku 1.303.200 EUR (80 %) in na PP 150047 - PN10.1-Izboljšanje kompetenc in spodbujanje prožnih oblik učenja-14-20-V- slovenska udeležba v znesku 328.300 EUR (20%).

Proračunska inšpektorica je v okviru svojih pooblastil na podlagi predložene dokumentacije preverila ali je MVŠZI postopek javnega razpisa, ki je bil izveden v letu 2022, vodil v skladu z določbami 106.h člena ZJF, Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog, Pravilnika o postopkih za izvrševanje proračuna Republike Slovenije ter Pravilnika o razvojnih nalogah v visokem šolstvu in **nepravilnosti ni ugotovila**.

Komisija, ki je bila imenovana s strani pristojnega ministra, je na podlagi določenih meril za izbor upravičencev izbrala 9 prijaviteljev v skupni vrednosti 2.160.100 EUR, katerim je izdala sklepe o izbiri.

Izbrani prijavitelji so bili:

* ▌,
* ▌,
* ▌,
* ▌,
* ▌,
* ▌,
* ▌,
* ▌,
* ▌.

Z navedenimi subjekti so bile sklenjene pogodbe o financiranju, ki so bile podlaga za izplačilo proračunskih sredstev.

**NADZOR NAD UPORABO PRORAČUNSKIH SREDSTEV:**

Proračunska inšpektorica je preverila, kako zavezanec preverja namensko, gospodarno in učinkovito uporabo sredstev, ki so jih prejemniki prejeli na podlagi javnega razpisa. Ugotovljeno je bilo, da ker gre za javni razpis, ki je v večjem delu sofinanciran iz evropskih sredstev, je MVŠZI zavezan ravnanju, ki ga določa evropska kohezijska politika, zato preverjanje poteka preko informacijskega sistema eMA2.

Skladno s peto alinejo 10. člena pogodbe o sofinanciranju predmetnega javnega razpisa pravilnost, popolnost in pravočasnost zahtevka za izplačilo potrdi skrbnik pogodbe ministrstva, ki izvede administrativno preverjanje pred izplačilom.

V nadaljevanju inšpekcijskega nadzora je proračunska inšpektorica v okviru svojih pristojnosti preverila dokumentacijo izplačil sredstev posameznim prejemnikov v letu 2023, ki je predmet nadzorovanega obdobja, in sicer na podlagi izbranega vzorca, v katerega so bili vključeni trije prejemniki, in sicer ▌, ▌ter ▌.

Na podlagi pregledanega vzorca je proračunska inšpektorica ugotovila, da je skrbnica pogodbe pred izplačilom vsebinsko in finančno preverila vsak posamezen zahtevek za izplačilo za vsak projekt, ki so jih izvedli izbrani prejemniki sredstev. Navedeno je bilo izvedeno z vpogledom v IS eMA2, in sicer s pregledom dokazil, ki so jih prejemniki sredstev umestili v IS eMA2, kjer so predložena vsa dokazila, predpisana z javnim razpisom. Proračunska inšpektorica je ugotovila, da je po izvedeni administrativni kontroli zahtevka za izplačilo skrbnica pogodbe izpolnila kontrolni list na ravni upravičenca in ga umestila v IS eMA2.

Na podlagi navedenega je proračunska inšpektorica ugotovila, da ima MVZI zagotovljen finančni nadzor nad sredstvi, ki jih je razdelil na podlagi nadzorovanega javnega razpisa.

Proračunska inšpektorica je na podlagi predložene dokumentacije ugotovila, da ima zavezanec sprejet priročnik na področju izvajanja evropske kohezijske politike, v katerem so navedeni vsi procesi in naloge služb ministrstva, kar po mnenju proračunske inšpektorice predstavlja dobro prakso pri izvajanju javnih razpisov s področja evropske kohezijske politike, ki so sofinancirani s sredstvi proračuna Republike Slovenije (integralna sredstva).

**Z izbranim načinom inšpiciranja proračunska inšpektorica nepravilnosti ni ugotovila.**

V skladu z 116. členom Zakona o splošnem upravnem postopku[[2]](#footnote-2) - ZUP mora stranka povrnitev morebitnih nastalih stroškov zahtevati do izdaje odločbe, sicer izgubi pravico do povrnitve stroškov.

**Pouk o pravnem sredstvu**

Zoper ta zapisnik so dovoljene pripombe na Ministrstvo za finance, Urad Republike Slovenije za nadzor proračuna, Fajfarjeva ulica 33, 1502 Ljubljana ali na elektronski naslov mf.unp@gov.si, v roku 15 dni po vročitvi zapisnika.

▌

PRORAČUNSKA INŠPEKTORICA

inšpektorica višja svetnica

Vročiti:

* Ministrstvo za visoko šolstvo, znanost in inovacije - po ZUP
1. Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US in [18/23](http://www.uradni-list.si/1/objava.jsp?sop=2023-01-0348) – ZDU-1O) – v nadaljevanju: ZJF. [↑](#footnote-ref-1)
2. Zakon o splošnem upravnem postopku (Uradni list RS, št. 24/06 –uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 –ZIUOPDVE in 3/22 – ZDeb), v nadaljevanju ZUP. [↑](#footnote-ref-2)